**Referat fra bestyrelsesmødet den 17. juni 2014**

Til stede: Bente, Elisabeth, Inger J., Marianne og Saida  (alle fra bestyrelsen); desuden Annette, Else Marie og Karen (inviterede som særlige hjælpere ved den kommende støttefest)

Fraværende med afbud: Christina og Inger Ahrenkiel

ad 1 Valg af ordstyrer og referent: Anette blev ordstyrer, Inger referent

ad 2 Fremlæggelse af referat fra 28. april 2014: Referatet blev godkendt.

ad 3 Ideer til nyt opbevaringssted for loppeting: *Marianne* påtog sig at skrive til Shurgard, henholdsvis Pelican for at høre om de vil donere lidt opbevaringsplads til foreningen (i størrelsesordenen 20-25 flyttekasser). *Marianne* lovede også at skrive ud til medlemskredsen for at høre om der skulle være nogen der havde plads i en garage (helst) eller i et kælderrum. *Inger* lovede at spørge viceværten i hendes ejendom om der skulle være ledig plads i et kælderrum. Problemet med opbevaringen er altså stadig ikke løst!

ad 4 Planlægningen af støttefesten den 27. september fra 11-17: Vi har endnu ikke hørt fra Maria om det kan blive til noget med den koncert hun har foreslået. *Marianne* lovede at forhøre sig hos Maria. Det uafklarede spørgsmål gjorde at vi ikke fik planlagt nogen rækkefølge for aktiviteterne i øvrigt (catwalk, Jørgen (guitarmusikken) auktionen osv.), men vi fik fordelt forskellige opgaver:

* Loppemarked: *Anette* (tovholder), *Karen*, *Marianne* + evt. Felicia (*Anette* spørger Felicia). Beslutning: Vi har ikke brug for mere tøj til voksne i denne omgang! Vi springer det med voksentøj over i denne omgang. Vi gemmer det til næste år på Frederiksberg. Vi besluttede at begrænse antallet af borde til tre.
* Børnelopperne: *Bente* og *Christina*; *Anette* sørger for telt og tøjstativ.  *Alle* laver små pakker til fiskedammen
* Auktionen: *Elisabeth* og *Saida* (Kan Anne Grete Holmsgaard påtage sig opgaven som auktionarius? *Saida* beder Maria forhøre sig hos Anne Grete Holmsgaard. *Saida* kontakter Lene mht. de strikkede trøjer som hendes veninde har lovet at donere. *Saida* udarbejder (i samråd med auktionarius)  et katalog over auktionstingene; kataloget skal være klart 14 dage før støttefesten.
* Catwalk: *Else Marie* organiserer og skaffer “modellerne” ( *Karen* forhører sig hos Jean-Claude: Kender han nogen der kunne spille på bongotrommer? Hvis ikke,  må et bånd blive udvejen. Tøjet til catwalken: Der hentes nogle kasser frem)
* Madboden: *Saida* kontakter Jytte Hansen, der allerede har givet tilsagn om at stå for madboden. *Saida* søger om tilladelse hos kommunen. Vi skal huske at tænke på noget til børnene der er let at håndtere. Mht. drikkevarer ser vi på evalueringen fra sidste år, (mængder? arter?)
* Køkkenet: Maria skal spørges om hun igen i år er villig til at stå i  køkkenet, sammen med Elisabeth Colding (*Saida* spørger)
* Opslag, faner/bannere, syning af orklæder og tehætter, fremstillig af armbånd: *Elisabeth*, *Saida*, *Anette*.
* Fodbad: *Saida* kontakter Rita, som organiserer og skaffer hjælpere.
* Musik og balloner: *Saida* kontakter Jørgen og Lone Ballondame
* Presse og medier i øvrigt: *Saida* og *Inger* (lokalaviser, Kristeligt Dagblad, Claus Vitus (radio)
* Mad til deltagerne: efter samme model som sidste år - *Saida*
* Opsætning og (når dagen er slut + søndag formiddag: Vi skal skaffe hjælpere og lave aftaler (følgende hjælpere skal spørges: Else (*Saida* spørger), Inger Arenkilde (*Saida*) Lone Guldbæk (*Else Marie),* Karen Nørgaard *(Saida*), Helle Hintz *(Saida),* Agnete (*Karen*), Lene Hauboe (*Inger)*

Vi var enige om at vi ligesom sidste år skulle have følgende boder uden for: Afrikaboden, Børnelopper + Fiskedam, den levende musik (ved Jørgen) og ballonerne (ved Lone)

ad 5 Oplysningspuljen: Vi skal ansøge inden 1. november. *Christina*, *Saida,* og *Inger* forbereder ansøgningen.

ad 6  Diverse løse ender:

* Nyhedsbrevet fra Kenya skal lægges på hjemmesiden (*Saida*);
* Der skal sendes et Nyhedsbrev ud snart (om støttefesten mm.) (*Saida*)
* Samarbejdet med Foreningen mod pigeomskæring: Silole kommer ikke til Danmark i anledning af konferencen, men medlemmer af vores bestyrelse deltager i det omfang vi hver især har tid og kræfter
* Bestyrelsen vil gerne købe et eksemplar af den fotobog Saida og Elisabeth er ved at fremstille (med billeder og beretning om deres rejse til Kenya)

ad 7 Eventuelt: Vi lavede en oversigt over hvornår de forskellige medlemmer af bestyrelsen holdt ferie. Det blev tydeligt at der ikke var mulighed for at samle bestyrelsen i løbet af sommeren. Vores næste møde er 12/8. Vi aftalte desuden et ekstra møde den 26/8 (hos Inger) hvor de hjælpere det er lykkedes at træffe aftaler med, også inviteres. De forskellige arbejdsgrupper aftaler måske hver for sig et møde i løbet af sommeren, men det overlades til de enkelte arbejdsgrupper.

Endelig: Der er lavet et standard takkekort, som kan bruges hvis nogen i forbindelse med fødselsdag eller andet samler ind til Nenkashe.